CELEX: 62015FN0130
Language: mt
Date: 2015-10-01 00:00:00
Title: Kawża F-130/15: Rikors ippreżentat fl-1 ta’ Ottubru 2015 – ZZ vs BĊE

18.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/52
            
         Rikors ippreżentat fl-1 ta’ Ottubru 2015 – ZZ vs BĊE
   (Kawża F-130/15)
   (2016/C 016/62)
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: L. Levi u A. Tymen, avukati)
   
      Konvenut: Il-Bank Ċentrali Ewropew (BĊE)
   
      Suġġett u deskrizzjoni tat-tilwima
   
   L-annullament tad-deċiżjoni tad-Direttorat tal-BĊE li ma tagħtix lir-rikorrent żieda addizzjonali fis-salarju għall-2015 fil-kuntest tal-proċedura ta’ reviżjoni annwali tas-salarji u t-talba għad-danni materjali u morali allegatament imġarrba.
   
      Talbiet tar-rikorrent
   
   
               —
            
            
               tannulla d-deċiżjoni tad-Direttorat, adottata fl-24 ta’ Frar 2015 u kkomunikata lill-persunal fit-13 ta’ Marzu 2015, li ma tagħtix lir-rikorrent żieda addizzjonali fis-salarju għall-2015;
            
         
               —
            
            
               tannulla d-deċiżjoni ta’ ċaħda tar-rikors speċjali tal-10 ta’ Lulju 2014 u li wasslet fl-20 ta’ Lulju 2014;
            
         
               —
            
            
               jekk meħtieġ, tannulla d-deċiżjoni tal-kap tad-dipartiment kompetenti li la kkunsidra u lanqas ippropona lir-rikorrent għal ASA, ikkomunikata impliċitament permezz tad-deċiżjoni tad-Direttorat tal-24 ta’ Frar 2015 u permezz tad-deċiżjoni ta’ ċaħda tar-rikors speċjali tal-10 ta’ Lulju 2015;
            
         
               —
            
            
               tordna l-kumpens għad-dannu materjali tar-rikorrent li jikkonsisti fit-telf tal-opportunità li jikseb ASA fl-2015 evalwat għal EUR 49 102 jew, alternattivament, l-annullament tal-proċedura li wasslet għad-deċiżjoni tal-24 ta’ Frar 2015 u l-organizzazzjoni mill-BĊE ta’ proċedura ġdida fir-rigward tal-għoti taż-żidiet addizzjonali tas-salarju għall-2015;
            
         
               —
            
            
               tordna l-kumpens għad-dannu morali tar-rikorrent evalwat ex aequo et bono EUR 10 000;
            
         
               —
            
            
               tikkundanna lill-Bank Ċentrali Ewropew għall-ispejjeż kollha.